fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Kokemusasiantuntijoilla on tärkeä tehtävä rahapeliongelman taklaamisessa – työlle kaivataan rakenteita - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Alkoholi, tupakka ja riippuvuudet
Rahapelaamiseen liittyvien ongelmien taklaaminen ei ole helppo tehtävä ja sitä on minkään tahon vaikea yksin ratkaista. Ratkaisut syntyvät usein monen asian yhteisvaikutuksesta, niin yksilön elämässä kuin yhteisöissäkin. Kokemusasiantuntijoilla on rahapeliongelman vähentämisessä erityinen rooli. Kokemusasiantuntijatoiminta ei kuitenkaan onnistu ilman rakenteita ja yhteistyötä.
Kokemusasiantuntijoilla voi olla monenlaisia rooleja palveluiden kehittäjänä ammattilaisten rinnalla tai esimerkiksi rahapeliongelman vähentämiseen liittyvässä vaikuttamistyössä. Tällaisesta yhteistyöstä on kokemuksia muun muassa päihde- ja mielenterveystyössä.
Kokemus tuo erityistä asiantuntijuutta
Kokemusasiantuntija tietää, miltä rahapeliongelma tuntuu, miten se vahingoittaa ja pahimmillaan vie kaiken hyvän elämästä. Toisaalta hänellä on tietoa myös siitä, miten kaikesta voi selvitä. Kokemusasiantuntijan ymmärrys on syntynyt koetusta ja eletystä elämästä. Näistä usein muodostuu se tieto, mikä meitä eniten koskettaa ja pakottaa toimimaan.
”Vaikka joskus saattaa tuntua, että me voimain tunnossa täällä puhutaan ja ajetaan näitä asioita, niin on hyvä muistaa, että me puhutaan meidän elämiemme suurimmista tragedioista, surusta ja häpeästä.” – Kokemusasiantuntija
Kokemusasiantuntija on yhteistyökumppani, joka tuo palvelujen kehittämiseen asiakkaan näkökulman. Kokemusasiantuntijoiden ja ammattilaisten yhteisellä kehittämisellä sekä toiminnalla on mahdollista tuottaa entistä parempia palveluja, tapoja kertoa palveluista ja toteuttaa niitä.
Esimerkiksi Oulussa työntekijän ja kokemusasiantuntijan yhteisvastaanoton kokeilusta saatiin asiakkailta positiivista palautetta. Kokemusasiantuntijan koettiin tuovan toivoa selviytymisestä, uutta näkökulmaa, samaistumisen mahdollisuuden sekä helpottavan puhumista ja selkiyttävän tavoitteita.
Rahapeliriippuvuuden kokemusasiantuntijat voivat julkisessa keskustelussa vaikuttaa myös rahapeliongelmaan liittyvän stigman vähentämiseen. Yksilötasolla stigman vähentyminen antaa ihmiselle ymmärryksen siitä, ettei hän ole ongelmansa kanssa yksin ja yhteisötasolla se vaikuttaa myönteisesti esimerkiksi avun hakemiseen. Stigman vähentyminen on olennainen osa rahapelihaittojen ehkäisyä, sillä se edistää varhaisempaa avun hakemista. Tämä auttaa ehkäisemään ongelmien syventymistä ja haittojen vakavuutta.
Kokemusasiantuntijana toimimisen ytimessä on usein ajatus siitä, että kenenkään ei pitäisi vahingoittua rahapelien vuoksi ja joutua kokemaan samoja hankaluuksia kuin itse on kokenut. Kokemusasiantuntija on parhaimmillaan vahva puolustaja, sillä hän tuntee ongelmat, haluaa puolustaa vertaisiaan ja voi puhua ongelmista hyvin eri tavalla kuin ammattilainen.
Näille puheenvuoroille tarvitaan tilan tarjoajia ja areenan luojia. Yhtenä esimerkkinä järjestön ja kokemusasiantuntijoiden yhteistyöstä on kokemusasiantuntijoiden vuonna 2019 laatima Pelikoneet kauPOISta! -kansalaisaloite, joka sai suuren mediahuomion ja lähes 32 000 kansalaista taakseen. Muun muassa Suomen Kuvalehti uutisoi kansalaisaloitteesta: ”Kahdeksan ihmistä laati kansalaisaloitteen, joka voi murentaa Suomen suurimman monopolin – nyt on ison keskustelun paikka” (Suomen Kuvalehti, 23.9.2019).
Kansalaisvaikuttamisen, palvelujen kehittämisen ja stigman vähentämisen tehtävissä kokemusasiantuntijatoiminnalle tarvitaan tätä työtä tukevia rakenteita, kuten koordinaatiota, vakiintuneita käytäntöjä ja jatkuvaa kehittämistä.Mukaan yhteistyöhön tarvitaan muun muassa kuntia ja järjestöjä. Lisäksi toiminnan rahoitus on turvattava.
Osallisuudella otetta rahapeliongelmiin (Pelirajaton.fi)
Minna Kesänen erikoissuunnittelija Päihteet ja riippuvuudet, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.